'n Biddende Moeder - INK - INK 'n Biddende Moeder - INK
Titel: ‘n Biddende Moeder
Datum gepubliseer: 15 Mei 2018 Aantal woorde: 129 427 Kere gelees ♥2
Nie net voor haar bed, in die stilte van die nag,
Maar regdeur haar besige dag,
Sal jy ‘n biddende moeder voor God sien smeek,
Om vloeke oor haar kinders in Sy naam te breek.
Geestesoorlog sal sy ongetwyfeld bly voer.
Sonder dat sy in wanhoop bly sloer,
Vir haar nageslag se oorwinningsdag.
Buite die berreik van die vyand se mag.
Knieë in eelte weggevorm,
Om haar kinders te bevry van die lewe se storm.
Moedig sal sy voort baklei teen prinsipale en magte,
Maar oorwinning is sy altyd te wagte.
Biddende moeder, jy is meer kosbaar as goud.
Jy is vir jou nageslag die aarde se sout.
Gaan voort in jou kennis met geveg in gebed,
Hiermee sal jy jou kinders se siele vir God red.